text:  Familie-fejde med køller
  02 juli 2012 kl. 06.54
  To personer er indlagt efter en voldsom familiefejde i Stengårdsparken i Esbjerg søndag. Der blev kæmpet med køller, da to irakiske familier kom i slagsmål.
  Politiet er endnu ikke overblik over, hvad der foregik. Lokalpolitiet har indkaldt alt disponibelt mandskab til både slagsmålet og et brutalt røveri mod en kiosk. 
  - To irakiske familier er blevet uenige om noget - og det ender med et kæmpeslagsmål, fortæller vicepolitiinspektør Lorenz Matzen.
  Han betragter opgøret som "husspetakler", men når to personer er indlagt på sygehuset, må politiet undersøge sagen. Begge er forslået over store dele af kroppen og den ene har brækket en arm. 
  15-20 personer deltog i slagsmålet. Slagsmålet kulminerede ved 22-tiden.
  